Poeżija ta' Erin Serracino Inglott ippubblikata fl-1945. Dix-xita li tinżel kull mita jiftlilha, u traxxax u tbexxex u xxarrab u tħarrab lin-nies bla qies, jagħtini ngħidilha: Ja xita ħallini, mur saqqi u baqqi l-għelieqi, il-ġwiebi kemm tiflaħ u lili ħallili l-mistrieħ, f'ġieħ l-erwieħ! * * * Kif jasal u nkun ħsibt għal ħarġa, it-tarġa u bla ħsieb nitgħaxxaq bis-sema sabiħ ebda sħaba; u noħroġ bla għata għax tisreġ u ħlief sħana u moħħi mistrieħ fuq is-sur fuq xi bur, mingħajr ħsieb ma' xi ħbieb, li tinżel jiftlilha, tqattarlek tiżdiedlek tlanġaslek u lili taħsilni tgħawwimni jaħasra, nsir għasra… imħarrab, imċaflas, imċarċar, imċallas, imċallam, imċappas, bħal ħmar ninġabar bis-sabar fejn in-nar! * * * Jagħtini ngħidilha: ħallini l-għelieqi, il-ġwiebi kemm tiflaħ u lili ħallili l-mistrieħ, f'ġieħ l-erwieħ! * * * Jekk jiena nkun ħsibt nkun ġibt biex nitgħatta għax nilmaħ ġejjieni, u noħroġ bil-"ħassa" taħt idi b'żarbun taċ-ċfales titħajjar li tinżel jiftlilha, li tinżel, fis-sema toħroġlok tisriġlek taħraqlek U lili taħmini jaħasra nsir għasra bil-għaraq, imqartas imdagħdagħ għarqan u għatxan u għajjien bħal ħmar ninġabar bis-sabar id-dar! * * * Jagħtini ngħidilha: li tinżel maħġuba mgħottija maħruba moħbija? Ħallihom l-għelieqi u l-ġwiebi u qattar u bexxex u lanġas u lili ħallili l-mistrieħ f'ġieħ l-erwieħ!